**ZAPISNIK**

**od 4. prosinca 2024**.

sa 22. sjednice Općinskog vijeća Općine Gornja Rijeka održane u vijećnici Općine Gornja Rijeka, Gornja Rijeka, Trg Sidonije Rubido Erdödy 3.

Sjednica je sazvana sazivom KLASA: 021-05/24-01/05, URBROJ: 2137-25-24-1 od 28. studenoga 2024. godine.

PRISUTNI:

Članovi Općinskog vijeća:

1. Stjepan Borjan, predsjednik,
2. Vesna Nemčić,
3. Valent Šatvar,
4. Mario Antolić,
5. Franjo Šturbek
6. Tomislav Švogor.

ODSUTNI:

1. Dario Nemčić,
2. Jadranko Jambrec,
3. Martin Nakani.

Ostali prisutni:

1. Darko Fištrović, općinski načelnik Općine Gornja Rijeka,
2. Andreja Bogdan, pročelnica Jedinstvenog upravnog odjela Općine Gornja Rijeka koja vodi zapisnik,
3. Jasmina Žibrin, stručna suradnica za računovodstvene poslove Jedinstvenog upravnog odjela Općine Gornja Rijeka,
4. Dalibor Čakija, viši referent-komunalno-poljoprivredni redar Jedinstvenog upravnog odjela Općine Gornja Rijeka.

Sjednicu je u 18,00 sati otvorio predsjednik Općinskog vijeća Stjepan Borjan.

Prije utvrđivanja Dnevnog reda razmatramo zapisnik s 21. sjednice Općinskog vijeća Općine Gornja Rijeka. Ima li netko primjedbi.

Nakon toga Zapisnik s 21. sjednice Općinskog vijeća Općine Gornja Rijeka usvojen je jednoglasno sa 6 glasova „za“.

Predsjednik Općinskog vijeća Općine Gornja Rijeka predložio je slijedeći

**DNEVNI RED**

1. Donošenje Programa prostornog uređenja i unapređenja stanovanja na području Općine Gornja Rijeka u 2025. godini,
2. Donošenje Programa javnih potreba u predškolskom odgoju i obrazovanju na području Općine Gornja Rijeka u 2025. godini,
3. Donošenje Programa javnih potreba u osnovnom školstvu na području Općine Gornja Rijeka u 2025. godini,
4. Donošenje Programa javnih potreba u kulturi na području Općine Gornja Rijeka u 2025. godini,
5. Donošenje Programa javnih potreba u sportu na području Općine Gornja Rijeka u 2025. godini,
6. Donošenje Plana javnih potreba u socijalnoj skrbi na području Općine Gornja Rijeka u 2025. godini,
7. Donošenje Programa javnih potreba u protupožarnoj i civilnoj zaštiti na području Općine Gornja Rijeka u 2025. godini,
8. Donošenje Programa održavanja komunalne infrastrukture na području Općine Gornja Rijeka u 2025. godini,
9. Donošenje Programa građenja komunalne infrastrukture na području Općine Gornja Rijeka u 2025. godini,
10. Donošenje Programa javnih potreba za obavljanje djelatnosti Hrvatske gorske službe spašavanja - stanice Koprivnica za 2025. godinu,
11. Donošenje Programa korištenja sredstava od promjene namjene poljoprivrednim zemljištem na području Općine Gornja Rijeka u 2025. godini,
12. Donošenje Programa korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Gornja Rijeka u 2025. godini,
13. Donošenje Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Gornja Rijeka u 2025. godini,
14. Donošenje Programa utroška sredstava šumskog doprinosa na području Općine Gornja Rijeka u 2025. godini,
15. Donošenje Proračuna Općine Gornja Rijeka za 2025. godinu i projekcija za 2026. i 2027. godinu,
16. Donošenje Odluke o izvršavanju Proračuna Općine Gornja Rijeka za 2025. godinu,
17. Donošenje Odluke o raspoređivanju sredstava za redovito godišnje financiranje političkih stranaka zastupljenih u Općinskom vijeću Općine Gornja Rijeka za 2025. godinu,
18. Donošenje Analize sustava civilne zaštite na području Općine Gornja Rijeka za 2025. godinu,
19. Donošenje Plana razvoja sustava civilne zaštite na području Općine Gornja Rijeka za 2025. godinu,
20. Donošenje Odluke o izmjeni Odluke o socijalnoj skrbi na području Općine Gornja Rijeka,
21. Donošenje Odluke o izmjeni Odluke o koeficijentima za obračun plaće radnika u Dječjem vrtiću Mali medo,
22. Donošenje Odluke o izmjeni Odluke o koeficijentima za obračun plaće službenika u Jedinstvenom upravnom odjelu Općine Gornja Rijeka,
23. Donošenje Odluke o izmjeni Odluke o mjerilima za financiranje programa predškolskog odgoja i obrazovanja na području Općine Gornja Rijeka,
24. Donošenje Odluke o prestanku rada Općinske knjižnice Sidonije Rubido Erdody,
25. Donošenje Odluke o osnivanju o osnivanju Savjeta za zaštitu potrošača javnih usluga Općine Gornja Rijeka,
26. Donošenje Odluke o izmjenama Odluke o komunalnim djelatnostima na području Općine Gornja Rijeka,
27. Donošenje Odluke o poništenju natječaja javnog natječaja za prodaju građevinskog zemljišta u Poduzetničkoj zoni „Radnička“,
28. Donošenje Odluke o raspisivanju javnog natječaja za prodaju građevinskog zemljišta u Poduzetničkoj zoni „Radnička“,
29. Pitanja i prijedlozi.

Nakon toga Općinsko vijeće Općine Gornja Rijeka je jednoglasno s 6 glasova „za“ prihvatilo Dnevni red.

**Predsjednik:** Prije prelaska na rad po točkama Dnevnog reda obavještavam Vas da je odbor za financije i proračun održao svoju sjednicu te prihvatio sve točke dnevnog reda vezane uz donošenje proračuna Općine Gornja Rijeka za 2025. godinu.

**Točka 1.**

**Predsjednik:** Pod ovom točkom imamo donošenje Programa prostornog uređenja i unapređenja stanovanja na području Općine Gornja Rijeka u 2025. godini. Za pojašnjenje bih molio općinskog načelnika.

**Darko Fištrović:** Po ovom programu planiran je izrada pristupnog puta u poduzetničkoj zoni Radnička ako se proda zemljište, nastavak troškova katastarske izmjere, održavanje zgrada u našem vlasništvu. Projektiranje doma za starije i nemoćne je bilo i u ovoj godini no zbog izmjene zakonskih propisa nismo željeli brzati s izradom dokumentacije koju kasnije ne bi mogli iskoristiti tako da je to opet planirano za iduću godinu. Što se tiče vodoopskrbe, planiran je nastavak radova po projektu koji smo preuzeli prije dvije godine i planirano je naše učešće od 20% za izgradnju vodoopskrbe za naselje Fajerovec. Planirano je i sufinanciranje asfaltiranja lokalnih i županijskih cesta, tu sam razgovarao s ravnateljem ŽUC-a i rekao mi je da još uvijek ne zna koje će dionice u idućoj godini asfaltirati no da planiramo ovaj iznos.

**Predsjednik:** Otvaram raspravu.  
**Valent Šatvar:** Mora li općina sufinancirati asfaltiranje tih cesta.

**Darko Fištrović:** Zakonski ne mora no takva je praksa u svim općinama i ako mi ne sufinanciramo teško da će ŽUC na našem području nešto raditi.

**Predsjednik:** Ima li još pitanja? Kako više nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**PROGRAM**

**prostornog uređenja i unapređenja stanovanja na području**

**Općine Gornja Rijeka u 2025. godini**

Program se prilaže ovom zapisniku i čini njegov sastavni dio

**Točka 2.**

**Predsjednik:** Pod ovom točkom imamo donošenje Programa javnih potreba u predškolskom odgoju i obrazovanju na području Općine Gornja Rijeka u 2025. godini. Za pojašnjenje bih molio općinskog načelnika.

**Darko Fištrović:** Program se odnosi na redovan rad dječjeg vrtića te izvore njegovog financiranja i dogradnju zgrade za situacije koje će se fakturirati u idućoj godini.

**Predsjednik:** Otvaram raspravu. Ima li pitanja? Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**PROGRAM**

**javnih potreba u predškolskom odgoju i obrazovanju na području**

**Općine Gornja Rijeka u 2025. godini**

Program se prilaže ovom zapisniku i čini njegov sastavni dio

**Točka 3.**

**Predsjednik:** Pod ovom točkom imamo donošenje Programa javnih potreba u osnovnom školstvu na području Općine Gornja Rijeka u 2025. godini. Za pojašnjenje bih molio općinskog načelnika.

**Darko Fištrović:** Radi se o financiranju poklona za svetog Nikolu, natjecanja i nagrade učenicima i mentorima za postignute rezultate na natjecanjima, školu plivanja, i slično.

**Predsjednik:** Otvaram raspravu.

**Franjo Šturbek**: Da li škola koristi osigurana sredstva za školu plivanja?

**Darko Fištrović:** Da, svake godine idu mislim da treći razred u školu plivanja u Koprivnicu.

**Franjo Šturbek:** Općina osigurava sredstva za poklone za svetog Nikolu no u školi nema nikakve priredbe gdje bi se to obilježilo, djeca si sama uzimaju poklone.

**Darko Fištrović:** Nažalost mi na organizaciju od strane škole ne možemo utjecati ako oni tako odluče. U vrtiću će biti priredba i podjela darova u petak za svu djecu koja polaze vrtić i ostalu djecu do polaska u školu koja ne polaze vrtić.

**Valent Šatvar:** Mislim da je prošle godine bila priredba samo za učenike nižih razreda.

**Predsjednik:** Kako više nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**PROGRAM**

**javnih potreba u osnovnom školstvu na području Općine Gornja Rijeka u 2025. godini**

Program se prilaže ovom zapisniku i čini njegov sastavni dio

**Točka 4.**

**Predsjednik:** Pod ovom točkom imamo donošenje Programa javnih potreba u kulturi na području Općine Gornja Rijeka u 2025. godini. Za pojašnjenje bih molio općinskog načelnika.

**Darko Fištrović:** Planirana su sredstva za Mali Kalnik, bibliobus i programe kulturnih udruga. Ove godine je natječaj za kulturu već proveden, slijedi raspored sredstava.

**Predsjednik:** Otvaram raspravu.

**Franjo Šturbek:** Koje su to kulturne udruge koje se javljaju.

**Darko Fištrović:** Javili su se Potkalnički plemenitaši i Gradski tamburaški orkestar, natječaj je bio i za vjerske organizacije no župa se nije prijavila iako je župnik rekao da hoće. Za udruge je bitno da ili imaju sjedište na našem području ili provode neki program na našem području.

**Predsjednik:** Ima li još pitanja?Kako nema dodatnih pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**PROGRAM**

**javnih potreba u kulturi na području Općine Gornja Rijeka u 2025. godini**

Program se prilaže ovom zapisniku i čini njegov sastavni dio

**Točka 5.**

**Predsjednik:** Pod ovom točkom imamo donošenje Programa javnih potreba u sportu na području Općine Gornja Rijeka u 2025. godini. Za pojašnjenje bih molio općinskog načelnika.

**Darko Fištrović:** Program se odnosi na financiranje rada udruga u sportu te III. Fazu izgradnje svlačionica.

**Predsjednik:** Otvaram raspravu.

**Franjo Šturbek:** Da li je u toj stavci i igralište u Vukšincu Riječkom.

**Darko Fištrović:** Ne, ono je u programu gradnje.

**Franjo Šturbek:** Dali je ovo zadnja godina ili ima još koja faza gradnje.

**Darko Fištrović:** Nije zadnja, radimo ovisno o tome koliko imamo osiguranih sredstava.

**Predsjednik:** Tko je sve financirao izgradnju prve dvije faze jer se priča da općina tu nije uložila svoja sredstva već sve financira ministarstvo.

**Darko Fištrović:** To nije točno, ove dvije faze su vrijednosti oko 280 tisuća eura i od Ministarstva graditeljstva smo dobili 40 tisuća eura i od županije nešto manje od 30 tisuća, a sve ostalo je iz općinskih prihoda.

**Predsjednik:** Kako više nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**PROGRAM**

**javnih potreba u sportu na području Općine Gornja Rijeka u 2025. godini**

Program se prilaže ovom zapisniku i čini njegov sastavni dio

**Točka 6.**

**Predsjednik:** Pod ovom točkom imamo donošenje Plana javnih potreba u socijalnoj skrbi na području Općine Gornja Rijeka u 2025. godini. Za pojašnjenje bih molio općinskog načelnika.

**Darko Fištrović:** Radi se o troškovima stanovanja, financiranju Crvenog križa, gerontodomaćice, pomoć za novorođenčad i rad socijalnih udruga. Bio je sastanak na kojem je rečeno da ljekarne više neće dežurati no odustalo se od toga pa imamo tu stavku i dalje.

**Predsjednik:** Otvaram raspravu. Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**PLAN**

**javnih potreba u socijalnoj skrbi na području Općine Gornja Rijeka u 2025. godini**

Plan se prilaže ovom zapisniku i čini njegov sastavni dio

**Točka 7.**

**Predsjednik:** Pod ovom točkom imamo donošenje Programa javnih potreba u protupožarnoj i civilnoj zaštiti na području Općine Gornja Rijeka u 2025. godini. Za pojašnjenje bih molio općinskog načelnika.

**Darko Fištrović:** Planirali smo sredstva za vatrogasnu zajednicu i civilnu zaštitu. Po zakonu mi za vatrogastvo moramo osigurati14 tisuća eura no uvijek smo izdvajali više pa i dalje nastavljamo s tom praksom. Planirana su sredstva za obljetnicu DVD-a Kolarec i 10 tisuća za uređenje ispred vatrogasnog doma. Za civilnu zaštitu je planirana izrada dokumentacije i sredstva za vježbe.

Predsjednik: Otvaram raspravu.

Franjo Šturbek: Svim DVD-ima osim Dropkovcu nedostaju objekti gdje bi smjestili vozila i nešto će se u narednom razdoblju morati poduzeti po tom pitanju.

Darko Fištrović: Slažem se no više se ne može nešto nadograditi ili urediti samo tako, treba krenuti od otkupa zemljišta, projektne dokumentacije i dozvola i to je pitanje koje nas čeka.

Mario Antolić: Kako druga društva dobivaju vozila, a naša slabo.

Darko Fištrović: Društvo mora biti aktivno i podobno.

**Dalibor Čakija:** Društva koja su dobila vozila bi ih sad najradije vratila jer su troškovi njihovog održavanja jako veliki.

**Franjo Šturbek:** Slažem se s tim, troškovi održavanja su veliki s obzirom na broj godišnjih intervencija koja društva imaju.

**Vesna Nemčić:** Uokolo se pokreću aktivnosti vezane uz civilnu zaštitu, pogotovo vježbe.

**Darko Fištrović:** Mi smo u obvezi jednom godišnje odraditi vježbu, sada smo ju planirali u veljači iduće godine. Problem je oko slabe zainteresiranosti ljudi.

**Predsjednik:** Ima li još pitanja? Kako nema dodatnih pitanja dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**PROGRAM**

**javnih potreba u protupožarnoj i civilnoj zaštiti na području**

**Općine Gornja Rijeka u 2025. godini**

Program se prilaže ovom zapisniku i čini njegov sastavni dio

**Točka 8.**

**Predsjednik:** Pod ovom točkom imamo donošenje Programa održavanja komunalne infrastrukture na području Općine Gornja Rijeka u 2025. godini. Za pojašnjenje bih molio općinskog načelnika.

**Darko Fištrović:** U program održavanja smo stavili održavanje nerazvrstanih cesta, malčiranje, zacjevljenje, javnu rasvjetu, deratizaciju i veterinarske usluge. Planirano je održavanje cesta koje je predložio odbor plus neke ceste iz ove godine koje bi trebalo nastaviti ili popraviti. Reakcije na održavanje cesta u ovoj godini su dobre i u idućoj godini planiramo nastavak. ceste koje nisu odrađene u ovoj godini, plus druge ceste koje je odredio Odbor za komunalne poslove.

**Predsjednik:** Otvaram raspravu.

**Valent Šatvar:** Kad se planira početi s održavanjem.

**Darko Fištrović:** Početkom iduće godine, ovisno o vremenskim prilikama, ako će biti snijeg i loše vrijeme čim vremenske prilike dopuste.

**Franjo Šturbek:** U programu je što se sve planira, trebalo bi se malo više uključiti da se sve odradi, a ne da komunalno radi privatno, a ne odradi poslove koje mu povjeri općina.

**Predsjednik:** Ovo je prvi puta u tri godine da je sve planirano više manje odrađeno.

**Darko Fištrović:** Nažalost u protekle tri godine smo imali problema sa strojarom i iskreno kvaliteta radova je pala.

**Predsjednik:** Ima li još pitanja. Kako više nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**PROGRAM**

**održavanja komunalne infrastrukture na području Općine Gornja Rijeka u 2025. godini**

Program se prilaže ovom zapisniku i čini njegov sastavni dio

**Točka 9.**

**Predsjednik:** Pod ovom točkom imamo donošenje Programa građenja komunalne infrastrukture na području Općine Gornja Rijeka u 2025. godini. Za pojašnjenje bih molio općinskog načelnika.

**Darko Fištrović:** Ovaj program se prvenstveno odnosi na asfaltiranje postojećih cesta i uređenje športsko rekreacijskog prostora u Vukšincu Riječkom. Za Vukšinec Riječki je planiran priključak struje iz naših sredstava, a uređenje preko sredstava LAG-a.

**Predsjednik:** Otvaram raspravu.

**Franjo Šturbek:** Tko će plaćati struju.

**Darko Fištrović:** priključak ćemo platiti mi jer se radi o našoj imovini, a kasnije potrošnja će se najvjerojatnije prenijeti na športsko društvo.

**Predsjednik:** O kojom se odvojcima cesta radi u Pofukima.

**Darko Fištrović:** Prema Adamiću i Koščaku.

**Vesna Nemčić:** Na što se odnosi točka 9. nerazvrstanih cesta.

**Darko Fištrović:** Izradu projektne dokumentacije za rekonstrukciju Radničke ulice.

**Predsjednik:** Kako više nema pitanja dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**PROGRAM**

**građenja komunalne infrastrukture na području Općine Gornja Rijeka u 2025. godini**

Program se prilaže ovom zapisniku i čini njegov sastavni dio

**Točka 10.**

**Predsjednik:** Pod ovom točkom imamo donošenje Programa javnih potreba za obavljanje djelatnosti Hrvatske gorske službe spašavanja - stanice Koprivnica za 2025. godinu. Za pojašnjenje bih molio općinskog načelnika.

**Darko Fištrović:** Na području Općine djeluje Hrvatska gorska služba spašavanja, Stanica Koprivnica, sa sjedištem u Koprivnici.

**Predsjednik:** Otvaram raspravu. Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**PROGRAM**

**javnih potreba za obavljanje djelatnosti Hrvatske gorske službe spašavanja - stanice Koprivnica za 2025. godinu**

Program se prilaže ovom zapisniku i čini njegov sastavni dio

**Točka 11.**

**Predsjednik:** Pod ovom točkom imamo donošenje Programa korištenja sredstava od promjene namjene poljoprivrednim zemljištem na području Općine Gornja Rijeka u 2025. godini. Za pojašnjenje bih molio općinskog načelnika.

**Darko Fištrović:** Radi se o sredstvima koja se plaćaju kod promjene namjene iz poljoprivrednog zemljišta u građevinsko.

**Predsjednik:** Otvaram raspravu.

**Franjo Šturbek:** Trebalo bi se obratiti malo pažnje jer se događa da se poljoprivredno zemljište pretvara u građevinsko bez ikakve prenamjene, pri tome mislim na ograđivanja zemljišta za skladištenje materijala i slično. Neka komunalno poljoprivredni redar malo obrati pažnju na to.

**Predsjednik:** Kako više nema pitanja dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**PROGRAM**

**korištenja sredstava od promjene namjene poljoprivrednim zemljištem na području Općine Gornja Rijeka u 2025. godini**

Program se prilaže ovom zapisniku i čini njegov sastavni dio

**Točka 12.**

**Predsjednik:** Pod ovom točkom imamo donošenje Programa korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Gornja Rijeka u 2025. godini. Za pojašnjenje bih molio općinskog načelnika.

**Darko Fištrović:** Radi se o prihodu od zakupa poljoprivrednog zemljišta u vlasništvu Republike Hrvatske od Badela, a rasporediti će se na rashode za katastarsko-geodetsku izmjeru zemljišta na području k.o. Gornja Rijeka.

**Predsjednik:** Otvaram raspravu.

**Predsjednik:** Ima li pitanja. Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**PROGRAM**

**korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Gornja Rijeka u 2025. godini**

Program se prilaže ovom zapisniku i čini njegov sastavni dio

**Točka 13.**

**Predsjednik:** Pod ovom točkom imamo donošenje Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Gornja Rijeka u 2025. godini. Za pojašnjenje bih molio općinskog načelnika.

**Darko Fištrović:** Sredstva naknade od legalizacije planirana su u prihodima Proračuna Općine Gornja Rijeka za 2025. godinu budući da je vjerojatno još ostalo par objekata za koje će se provesti legalizacija. U najavi je novi krug legalizacije, da li će on biti vidjeti ćemo.

**Predsjednik:** Otvaram raspravu, ima li pitanja. Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**PROGRAM**

**o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Gornja Rijeka u 2025. godini**

Program se prilaže ovom zapisniku i čini njegov sastavni dio

**Točka 14.**

**Predsjednik:** Pod ovom točkom imamo donošenje Programa utroška sredstava šumskog doprinosa na području Općine Gornja Rijeka u 2025. godini. Za pojašnjenje bih molio općinskog načelnika.

**Darko Fištrović:** Radi se o sredstvima koje su ljudi dužni plaćati prilikom prijave sječe šuma na našem području.

**Predsjednik:** Otvaram raspravu, ima li pitanja. Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**PROGRAM**

**utroška sredstava šumskog doprinosa na području Općine Gornja Rijeka u 2025. godini**

Program se prilaže ovom zapisniku i čini njegov sastavni dio

**Točka 15.**

**Predsjednik:** Pod ovom točkom imamo donošenje Proračuna Općine Gornja Rijeka za 2025. godinu i projekcija za 2025. i 2026. godinu. Za pojašnjenje bih molio općinskog načelnika.

**Darko Fištrović:** U proračunu su obuhvaćeni svi prethodni programi koji su objašnjeni. Ukoliko imate kakvih dodatnih pitanja pitajte pa ćemo obrazložiti.

**Predsjednik:** Otvaram raspravu.

**Predsjednik:** Kako nema pitanja dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**PRORAČUN**

**Općine Gornja Rijeka za 2025. godinu i projekcija za 2026. i 2027. godinu**

Proračun se prilaže ovom zapisniku i čini njegov sastavni dio

**Točka 16.**

**Predsjednik:** Pod ovom točkom imamo donošenje Odluke o izvršavanju Proračuna Općine Gornja Rijeka za 2025. godinu. Za pojašnjenje bih molio općinskog načelnika.

**Darko Fištrović:** Ovom odlukom uređuje se struktura prihoda i rashoda Proračuna Općine Gornja Rijeka za 2025. godinu, njegovo izvršavanje, opseg zaduživanja, upravljanje javnim dugom te financijskom i nefinancijskom imovinom, pojedine ovlasti općinskog načelnika, te i druga pitanja u vezi s izvršavanjem Proračuna.

**Predsjednik:** Otvaram raspravu. Kako nema pitanja dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ODLUKU**

**o izvršavanju Proračuna Općine Gornja Rijeka za 2025. godinu**

Odluka se prilaže ovom zapisniku i čini njegov sastavni dio

**Točka 17.**

**Predsjednik:** Pod ovom točkom imamo donošenje Odluke o raspoređivanju sredstava za redovito godišnje financiranje političkih stranaka zastupljenih u Općinskom vijeću Općine Gornja Rijeka za 2025. godinu. Za pojašnjenje bih molio općinskog načelnika.

**Darko Fištrović:** Ova Odluka se odnosi na raspoređivanje redovitih godišnjih sredstava za financiranje političkih stranaka prema broju vijećnika.

**Predsjednik**: Ima li pitanja. Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ODLUKU**

**o raspoređivanju sredstava za redovito godišnje financiranje političkih stranaka zastupljenih u Općinskom vijeću Općine Gornja Rijeka za 2025. godinu**

Odluka se prilaže ovom zapisniku i čini njegov sastavni dio

**Točka 18.**

**Predsjednik:** Pod ovom točkom imamo donošenje Analize sustava civilne zaštite na području Općine Gornja Rijeka za 2024. godinu. Za pojašnjenje bih molio općinskog načelnika.

**Darko Fištrović:** U postupku donošenja proračuna razmatraju se i usvajaju godišnja analiza stanja sustava civilne zaštite, godišnji plan razvoja sustava civilne zaštite s financijskim učincima za trogodišnje razdoblje, te smjernice za organizaciju i razvoj sustava civilne zaštite koje se razmatraju i usvajaju svake četiri godine.

**Predsjednik:** Otvaram raspravu. Kako nema pitanja dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ANALIZU**

**sustava civilne zaštite na području Općine Gornja Rijeka za 2024. godinu**

Analiza se prilaže ovom zapisniku i čini njegov sastavni dio

**Točka 19.**

**Predsjednik:** Pod ovom točkom imamo donošenje Plana razvoja sustava civilne zaštite na području Općine Gornja Rijeka za 2025. godinu. Za pojašnjenje bih molio općinskog načelnika.

**Darko Fištrović:** Plan ste dobili u materijalima pa ako imate još dodatnih pitanja ćemo pojasniti.

**Predsjednik:** Otvaram raspravu.

**Franjo Šturbek:** Što je s DVD-om Gornja Rijeka?

**Darko Fištrović:** Za predsjednika je izabran Jadranko Jambrec i kao takav upisan u registar udruga. Na postupak izbora se žalio Mario Hasanec i sve je proslijeđeno nadležnom ministarstvu i još uvijek se čeka njihov odgovor. Koliko će to dugo trajati ne zna se.

**Predsjednik:** Dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**PLAN**

**razvoja sustava civilne zaštite na području Općine Gornja Rijeka za 2025. godinu**

Plan se prilaže ovom zapisniku i čini njegov sastavni dio

**Točka 20.**

**Predsjednik:** Pod ovom točkom imamo donošenje Odluke o izmjeni Odluke o socijalnoj skrbi na području Općine Gornja Rijeka. Za pojašnjenje bih molio općinskog načelnika.

**Darko Fištrović:** Radi se o povećanju naknade za opremu novorođenog djeteta s dosadašnjih 270 na 500 eura i proceduru vezano uz podnošenje zahtjeva.

**Predsjednik:** Otvaram raspravu.

**Franjo Šturbek:** Koliko godišnje ima zahtjeva?

**Darko Fištrović:** 10-12 u prosijeku.

**Predsjednik:** Kako nema pitanja dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ODLUKU**

**o izmjeni Odluke o socijalnoj skrbi na području Općine Gornja Rijeka**

Odluka se prilažu ovom zapisniku i čini njegov sastani dio

**Točka 21.**

**Predsjednik:** Pod ovom točkom imamo donošenje Odluke o izmjeni Odluke o koeficijentima za obračun plaće radnika u Dječjem vrtiću Mali medo. Za pojašnjenje bih molio općinskog načelnika.

**Darko Fištrović:** Predložili smo povećanje koeficijenata djelatnicima vrtića, oni su približeni zakonskim, neki su i veći tako da ne bi trebalo biti nezadovoljnih.

**Predsjednik:** Da li je sada stanje u vrtiću u redu.

**Andreja Bogdan:** Nitko se ovdje nije došao žaliti tako da mislim da je u redu.

**Predsjednik:** Ima li pitanja? Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ODLUKU**

**o izmjeni Odluke o koeficijentima za obračun plaće radnika u Dječjem vrtiću Mali medo**

Odluka se prilaže ovom zapisniku i čini njegov sastavni dio

**Točka 22.**

**Predsjednik:** Pod ovom točkom imamo donošenje Odluke o izmjeni Odluke o koeficijentima za obračun plaće službenika u Jedinstvenom upravnom odjelu Općine Gornja Rijeka. Za pojašnjenje bih molio općinskog načelnika.

**Darko Fištrović:** Predlažem i izmjenu koeficijenata za djelatnike Jedinstvenog upravnog odjela s tim da je u materijalima koje ste dobili došlo do tiskarske greške i kod savjetnika za računovodstvene poslove je moj prijedlog 2,05 umjesto 1,95.

**Predsjednik**: Ima li dodatnih pitanja. Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ODLUKU**

**o izmjeni Odluke o koeficijentima za obračun plaće službenika u**

**Jedinstvenom upravnom odjelu Općine Gornja Rijeka**

Odluka se prilaže ovom zapisniku i čini njegov sastavni dio

**Točka 23.**

**Predsjednik:** Pod ovom točkom imamo donošenje Odluke o izmjeni Odluke o mjerilima za financiranje programa predškolskog odgoja i obrazovanja na području Općine Gornja Rijeka. Za pojašnjenje bih molio općinskog načelnika.

**Darko Fištrović:** Radi se o ekonomskoj cijeni redovitog programa po dijetetu gdje je ona izračunata s obzirom na troškove i broj djece. Cijena za roditelje se nije mijenjala i ona ostaje 120 eura, a razliku snosi općina.

**Predsjednik:** Otvaram raspravu.

**Franjo Šturbek:** Koliko je financiranje države?

**Darko Fištrović:** Od države je planirano 77 tisuća eura, od roditelja 80 tisuća, a iz našeg proračuna 140 tisuća samo za redovan rad.

**Predsjednik:** Ima li još pitanja. Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ODLUKU**

**o izmjeni Odluke o mjerilima za financiranje programa predškolskog odgoja i obrazovanja na području Općine Gornja Rijeka**

Odluka se prilaže ovom zapisniku i čini njegov sastavni dio

**Točka 24.**

**Predsjednik:** Pod ovom točkom imamo donošenje Odluke o prestanku rada Općinske knjižnice Sidonije Rubido Erdody. Za pojašnjenje bih molio općinskog načelnika.

**Darko Fištrović:** O ovoj točci se već sve zna, sve radnje za zatvaranje su već davno provedene, čekalo se još samo suglasnost ministarstva i ona je stigla.

**Predsjednik**: Ima li dodatnih pitanja. Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ODLUKU**

**o prestanku rada Općinske knjižnice Sidonije Rubido Erdody**

Odluka se prilaže ovom zapisniku i čini njegov sastavni dio

**Točka 25.**

**Predsjednik:** Pod ovom točkom imamo donošenje Odluke o osnivanju o osnivanju Savjeta za zaštitu potrošača javnih usluga Općine Gornja Rijeka. Za pojašnjenje bih molio općinskog načelnika.

**Darko Fištrović:** Budući da krećemo u donošenje odluke o povjeravanju dimnjačarskih poslova Komunalnom poduzeću Križevci potrebno je osnovati Savjet za zaštitu potrošača koji će morati raspraviti o cjeniku kada za to dođe vrijeme.

**Predsjednik**: Ima li dodatnih pitanja. Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ODLUKU**

**o osnivanju o osnivanju Savjeta za zaštitu potrošača javnih usluga**

**Općine Gornja Rijeka**

Odluka se prilaže ovom zapisniku i čini njegov sastavni dio

**Točka 26.**

**Predsjednik:** Pod ovom točkom imamo donošenje Odluke o izmjenama Odluke o komunalnim djelatnostima na području Općine Gornja Rijeka. Za pojašnjenje bih molio općinskog načelnika.

**Darko Fištrović:** U dosadašnjoj odluci je bilo da se dimnjačarska služba na području općine obavlja temeljem koncesije i to mijenjamo na način da će biti povjereno trgovačkom društvu u našem suvlasništvu.

**Predsjednik**: Ima li pitanja. Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ODLUKU**

**o izmjenama Odluke o komunalnim djelatnostima na području**

**Općine Gornja Rijeka**

Odluka se prilaže ovom zapisniku i čini njegov sastavni dio

**Točka 27.**

**Predsjednik:** Pod ovom točkom imamo donošenje Odluke o poništenju javnog natječaja za prodaju građevinskog zemljišta u Poduzetničkoj zoni „Radnička“. Za pojašnjenje bih molio općinskog načelnika.

**Darko Fištrović:** Natječaj je bio raspisan i nije pristigla niti jedna ponuda pa iz tog razloga moramo poništiti natječaj.

**Predsjednik**: Ima li pitanja.

**Franjo Šturbek:** Koliki je trošak raspisivanja natječaja.

**Andreja Bogdan:** Izrada procjene te trošak objave na radiu.

**Predsjednik:** Ima li još pitanja? Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ODLUKU**

**o poništenju natječaja javnog natječaja za prodaju građevinskog zemljišta u**

**Poduzetničkoj zoni „Radnička“**

Odluka se prilaže ovom zapisniku i čini njegov sastavni dio

**Točka 28.**

**Predsjednik:** Pod ovom točkom imamo donošenje Odluke o raspisivanju javnog natječaja za prodaju građevinskog zemljišta u Poduzetničkoj zoni „Radnička“. Za pojašnjenje bih molio općinskog načelnika.

**Darko Fištrović:** Predlažem da opet raspišemo natječaj budući da se opet javio zainteresirani poduzetnik. Da li će se on ili netko treći javiti ili ne to ne znam.

**Predsjednik**: Taj poduzetnik je bio zainteresiran i prvi puta i nije se javio. Pozdravljam inicijativu za razvoj poduzetništva u mjestu, ali ne podržavam način na koji se ophodi s općinom.

**Franjo Šturbek:** Da li se općina obvezala još na neke troškove poput priključka struje i vode.

Darko Fištrović: Ako se proda koje zemljište nasipati će se pristupni put, struja i voda su tamo i svaki poduzetnik će snositi sam troškove priključka.

**Predsjednik:** Ima li još pitanja? Kako više nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ODLUKU**

**o poništenju natječaja javnog natječaja za prodaju građevinskog zemljišta u**

**Poduzetničkoj zoni „Radnička“**

Odluka se prilaže ovom zapisniku i čini njegov sastavni dio

**Točka 29.**

**Darko Fištrović:** Rebalans je u pripremi i u tjednu između 16. i 20.12. će biti još jedna sjednica Općinskog vijeća.

20. prosinca 2024. će biti Božićni domjenaka u restoranu Joker i nadam se da ćete se svi odazvati, a vijećnike koji su danas odsutni ću obavijestiti.

Također u naselju Pofuki vijećnici Borjan i Antolić vas pozivaju na kuhano vino i čaj iza Male polnoćke.

**Predsjednik:** Ima li kakvih pitanja? Ako ne konstatiram da je današnja sjednica Općinskog vijeća Općine Gornja Rijeka završena.

Završeno u 20,10 sati.

**ZAPISNIČAR: PREDSJEDNIK:**

Andreja Bogdan Stjepan Borjan